CELEX: 62009TN0107
Language: el
Date: 2009-03-12 00:00:00
Title: Υπόθεση T-107/09: Προσφυγή της 12ης Μαρτίου 2009 — Ηνωμένο Βασίλειο κατά Επιτροπής

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/40
            
         Προσφυγή της 12ης Μαρτίου 2009 — Ηνωμένο Βασίλειο κατά Επιτροπής
   (Υπόθεση T-107/09)
   2009/C 113/81
   Γλώσσα διαδικασίας: η αγγλική
   
      Διάδικοι
   
   
      Προσφεύγον: Ηνωμένο Βασίλειο της Μεγάλης Βρετανίας και Βόρειας Ιρλανδίας (εκπρόσωπος: V. Jackson, επικουρούμενος από τον T. Eicke, Barrister)
   
      Καθής: Επιτροπή των Ευρωπαϊκών Κοινοτήτων
   
      Αιτήματα του προσφεύγοντος
   
   Το προσφεύγον ζητεί από το Πρωτοδικείο:
   
               —
            
            
               Να ακυρώσει εν μέρει την απόφαση 2008/960/ΕΚ της Επιτροπής, της 8ης Δεκεμβρίου 2008 που αποκλείει από την κοινοτική χρηματοδότηση ορισμένες δαπάνες που πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα εγγυήσεων (ΕΓΤΠΕ) και στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) (1), και συγκεκριμένα στο μέτρο που εφαρμόζει διόρθωση στο σύστημα ενισχύσεων οπωροκηπευτικών κατά του Ηνωμένου Βασιλείου για προβαλλομένη ανεπάρκεια του συστήματος ελέγχου όσον αφορά την αναγνώριση οργανώσεων παραγωγών που συστάθηκαν πριν το 2002 (χωρίς παροχή τεχνικών μέσων) και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την παρούσα προσφυγή το προσφεύγον ζητεί τη μερική ακύρωση της αποφάσεως 2008/960/ΕΚ της Επιτροπής, της 8ης Δεκεμβρίου 2008 περί εξαίρεσης από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα εγγυήσεων και στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ), προβάλλοντας τον λόγο ότι η Επιτροπή ερμήνευσε και εφάρμοσε εσφαλμένα το άρθρο 11, παράγραφος 2, στοιχείο δ', του κανονισμού 2200/96 του Συμβουλίου (2) διαπιστώνοντας ότι η Κυβέρνηση του Ηνωμένου Βασιλείου δεν τήρησε τους όρους που θέτει η διάταξη αυτή για την αναγνώριση οργανώσεων παραγωγών στον τομέα των οπωροκηπευτικών.
   Το προσφεύγον υποστηρίζει ότι η συσταλτική ερμηνεία που δίνει η Επιτροπή στο άρθρο 11, παράγραφος 2, στοιχείο δ', του κανονισμού 2200/96 του Συμβουλίου, η οποία διαπνέει τις συναφείς πτυχές της προσβαλλομένης απόφασης δεν συμβιβάζεται ούτε με το γράμμα ούτε με το αντικείμενο της διάταξης αυτής.
   
      (1)  Κοινοποιήθηκε υπό τον αριθμό C(2008) 7820, ΕΕ 2008 L 340, σ. 99
   
   
      (2)  Κανονισμός (ΕΚ) 2200/96 του Συμβουλίου, της 28ης Οκτωβρίου 1996 περί κοινής οργανώσεως αγοράς στον τομέα των οπωροκηπευτικών, ΕΕ 1996 L 297, σ. 1